Боян Бойчев
Телеграма

chitanka.info

За мен не съществува този свят,

Дори за миг ако те няма,

Без теб съм увехнал тъжен цвят,

А дните — закъснели телеграми.

Защо е странен този свят?

Не вярваме, когато ни обичат,

Съмняваме се в цъфналия цвят,

В стари телеграми се обличаме.

Защо се храним в нищото с лъжи,

А истините сляпо ни обричат?

Като цвят откъснат ще кръжим,

Ако не ценим, когато ни обичат.

Ето, аз ти пращам нова телеграма:

Обичам те — една на този свят!

май 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.